google/wiki40b huggingface dataset:
Frolendingen

Frolendingen er en avis som blir utgitt i Froland kommune, og Frolendingen AS ble stiftet mandag 3. oktober 2005 på Liens konditori i Osedalen i Froland. Den første utgaven kom ut onsdag 26. oktober samme år.
Avisa kom med egen nettavis 1. januar 2017, hvor hoveddelen av innholdet var forbeholdt abonnenter. Den 15. august 2018 ble en helt redesignet nettavis lansert, hvor alt innhold er forbeholdt abonnenter.
Frolendingen er en uavhengig lokalavis for innbyggerne i Froland kommune. Avisen eies av cirka 100 bedrifter og privatpersoner, som hver eier fra én til hundre aksjer.
Avisen er medlem av Landslaget for lokalaviser (LLA), og følger Vær Varsom-plakaten til PFU. Lokalavisen kommer ut hver onsdag og tar sikte på å dekke behovet for lokal stoff og nyheter hos Frolands innbyggere.

Redaktører

Siden oppstarten har Frolendingen hatt fem redaktører. Cornelius Munkvik var redaktør fra oppstarten og til 2007, da Ottar Johansen overtok. 
Johansen gikk av med pensjon 31. desember 2010, hvorpå Olav Svaland overtok 1. januar 2011. Olav Svaland ble oppsagt av det daværende styret i Frolendingen i august 2011, etter at styret i avisen hadde stanset avisa grunnet en kontroversiell illustrasjon og artikkel om gruppen Folk for frihet. Svaland, som forlot avisen høsten 2011, har uttalt at han mener at kneblingen er et klart brudd på ytringsfriheten.
Fungerende redaktør fra august 2011 og til april 2015 var Elin Drivdal, som i mai 2015 overlot redaktørstolen til Baard Larsen. Han kom fra redaktørjobben i Åmliavisa, og hadde før den tid jobbet i over 10 år i Grimstad Adressetidende og ett år i Fædrelandsvennen.
Skoganvarre kapell

Kulturminne

Skoganvarre kapell er et kulturminne og har nummer 85472 i Riksantikvarens kulturminnebase.
Kremer

Kremer (latin, cremor) som legemiddelform er salver med særlig bløt konsistens. De blir vanligvis fremstilt som en emulsjon, altså en vannfase og en fettfase som blandes ved hjelp av et hjelpestoff som kalles emulgator. Selve virkestoffet er vanligvis oppløst i en av fasene. Kremen fremstilles ved at begge fasene varmes opp til samme temperatur og så blandes under omrøring som fortsettes til kremen er avkjølt.
Kremer deles inn i vann-i-olje-emulsjoner (v/o) og olje-i-vann-emulsjoner (o/v) alt etter hvor høy fettprosent de har. Dersom fettprosenten er 30% eller mer, er det en vann-i-olje-emulsjon. De fleste kremer som forhandles er o/v-emulsjoner. De er lettere å smøre inn i huden og er mindre synlige enn v/o-emulsjoner.
Virkestoffets egenskaper, hva de er oppløselig i, kan være avgjørende for om man skal lage o/v-emulsjon eller v/o-emulsjon.
Arbeidermesterskapet i bandy 1938

Det fjerde norske arbeidermesterskapet i bandy ble arrangert vinteren 1938 av Arbeidernes Idrettsforbund. Mesterskapet var åpent for A- og B-klubber i kretsene Oslo, Akershus, Romerike, Vestfold, Buskerud og Østfold. 23 lag deltok, og mesterskapet ble avholdt som utslagsturnering. Reidulf vant turneringen etter finaleseier 4-0 over Brage.
Air commodore

Air commodore (forkortet Air Cdre) er en høy militær grad i flere lands flyvåpen. Den oppsto og er stadig i bruk i Royal Air Force, og brukes også i en rekke andre flyvåpen med historiske britiske tradisjoner. I tillegg brukes den tidvis som engelsk oversettelse av tilsvarende grad i land med en ikke-britisk, flyvåpen-spesifikk gradstruktur.
I NATO har graden kode OF-6 i henhold til STANAG 2116.
Graden tilsvarer commodore (flotiljeadmiral) i Royal Navy og brigadier (brigader) i British Army. Den er lavere enn air vice-marshal og høyere enn group captain.
Die Weltbühne

Die Weltbühne (tysk for «verdensscenen») var et tysk uketidsskrift for politikk, kunst og næringsliv. Det ble grunnlagt av Siegfried Jacobsohn i Berlin under navnet Die Schaubühne som et rent teatertidsskrift, og utkom første gang 7. september 1905. 4. april 1918 tok tidsskriftet navnet Die Weltbühne. Etter Jacobsohns død i 1926 overtok Kurt Tucholsky ledelsen frem til mai 1927, da Carl von Ossietzky overtok. Nazistene forbød Weltbühne etter riksdagsbrannen 27. februar 1933. Tidsskriftet kom ut for siste gang imellomkrigstidens Tyskland 7. mars 1933, men ble utgitt i eksil under navnet Die neue Weltbühne frem til 1939. Etter andre verdenskrig kom det ut under sitt gamle navn Weltbühne i Øst-Berlin frem til 1993.
Weltbühne var i Weimarrepublikken det store forumet for radikale, demokratiske idéer hos venstreorienterte borgerlige. Omkring 2500 skribenter arbeidet for tidsskriftet i årene 1905-1933. Ved siden av Jacobsohn, Tucholsky og Ossietzky arbeidet navn som Lion Feuchtwanger, Moritz Heimann, Kurt Hiller, Erich Mühsam, Else Lasker-Schüler, Erich Kästner, Alfred Polgar, Carl Zuckmayer og Arnold Zweig för Weltbühne.
Tidsskriftet ble utgitt i om lag 15 000 eksemplarer.
Fernando Pereira

Karriere

Pereira deltok i sine paralympiske leker i 2004 i Athen. Individuelt vant han sin gruppe i gruppespillet, men spilte ikke i finalespillet. I parkonkurransen, i klassen BC4, fikk han derimot sølv, sammen lagkameraten Bruno Valentim. Her vant Hongkong gullet. 
Ved EM i boccia 2005 i Póvoa de Varzim fikk han sølv individuelt, bak Bruno Valentim. Også i parkonkurransen fikk Portugal sølv, bak Ungarn. Han kom på 17.-plass ved VM i boccia 2006, men denne gangen vant Portugal gull i parkonkurransen. Året etter kom han på 8.-plass ved World Cup i boccia 2007, men fikk igjen sølv i parkonkurransen. Ved utgangen av 2008 var han rangert som nummer 7 i verden i sin klasse.
I 2008 deltok han ved sine andre paralympiske leker. I den individuelle konkurransen gikk han videre fra gruppespillet, med to seire og ett tap. Imidlertid ble han slått ut i kvartfinalen, der han tapte 2-9 for Leung Yuk Wing fra Hongkong. Leung fikk til slutt sølv i dette mesterskapet. I parkonkurransen spilte han igjen sammen Bruno Valentin, og disse fikk sølv etter finaletap 2-5 mot Brasil. Året etter deltok han ved Europamesterskapet i boccia 2009 i portugisiske Póvoa de Varzim. Individuelt fikk han sølv, etter å ha tapt finalen 2-3 for tsjekkiske Radek Prochazka. Også i parkonkurransen fikk Portugal sølv, bak Storbritannia.
Ved VM 2010 kom han på 4.-plass, etter at han tapte bronsekampen 3-4 for brasilianske Eliseu dos Santos. I parkonkurransen ble Portugal slått ut i kvartfinalen. Han kom på 9.-plass ved Europa Cup 2011 på Hamar, og 4.-plass ved World Cup 2011. 
Pereira deltok ikke ved Paralympiske sommerleker 2012 i London.
Lynn Canal-Icy Straits Election District

Lynn Canal-Icy Straits Election District er en tidligere folketellingsdivisjon i den amerikanske delstaten Alaska. Valgdistriktet lå i de sørøstlige delene av delstaten, mellom 141 lengdegrad i nordvest og Icy Strait i sørøst, med den nordlige delen av øya Chichagof. I 1960 hadde området et areal på 30 875 kvadratkilometer og 2 945 innbyggere.
Området ble etablert som et valgdistrikt i 1958, og før folketellingen i 1970 ble området Haines, som lå rundt Lynn Canal, skilt ut som en egen valgdivisjon. Det resterende området skiftet navn til Skagway-Yakutat Census Division.
John X. Merriman

Bakgrunn

Han ble født i Somerset. Hans foreldre var Nathaniel James Merriman og Julia Potter. Han emigrerte til Kappkolonien med sine foreldre i 1849 da han var åtte år gammel. Han utdannet seg ved Diocesan College i Rondebosch i Cape Town og senere ved Radley College i England.

Politisk karriere

Han startet i politikken i 1869 etter først å ha vært landbruker og oppmåler. Han representerte først distriktet Namaqualand, så Wodehouse og til slutt Victoria West. Etter at Kappkolonien fikk en ansvarlig regjering i 1872, tjente han i regjeringen ledet av dens første statsminister, John Molteno, fra 1875 til 1878, så i Scanlen–regjeringen fra 1881 til 1884. Han var finansminister under Cecil Rhodes fra 1890 til 1893. Han gjorde slutt på sin tilknytning til Rhodes etter Jameson-raidet i desember 1895. 
Deretter ble han motstander av gruveinteressene og britisk imperialisme i det sørlige Afrika. Dette gav ham sympatien og samarbeidet til Afrikander Bond ledet av Jan Hendrik Hofmeyr. Han var medlem av Kappkommisjonen som hadde ansvaret for etterforskningen av Jameson–raidet og var ansvarlig for å skrive rapporten om det. Han tjente igjen som finansminister i Kapp i regjeringen til William Philip Schreiner fra 1898 til 1900. Han forsøkte, men mislyktes i, å forhindre andre boerkrig.
Hans South African Party sammen med Afrikander Bond vant kontrollen over forsamlingen i 1908, og han fungerte som statsminister i Kappkolonien fra 1908 frem til opprettelsen av Unionen Sør–Afrika den 31. mai 1910.
Han var en ledende personlighet i nasjonalkonvensjonen som førte til at unionen ble opprettet. Det ble antatt at han kunne bli den første statsministeren i den nye unionen. Herbert Gladstone, den første generalguvernøren, ba derimot den afrikandiske statsmannen Louis Botha om å danne regjering. Merriman takket nei til en post i den først unionsregjeringen.
Han fortsatte å tjene i Sør-Afrikas parlament hvor han først representerte valgkretsen Victoria West og senere Stellenbosch. Han var i jevnlig korrespondanse med Jan Smuts som konstant advarte ham om mulighetene for opprør og borgerkrig med afrikanderseksjonen i den hvite befolkningen som protesterte mot sørafrikansk samarbeid med Storbritannia mot Tyskland i første verdenskrig, særlig mot den sørafrikanske invasjonen av Tysk Sørvest–Afrika, nå Namibia. Han var en av få medlemmer av parlamentet som motsatte seg loven om de innfødtes land, en lovgivning som ble introdusert i 1913 som drastisk begrenset afrikansk eierskap av landområder.
Han døde, 85 år gammel, i Stellenbosch i Sør–Afrika i 1926.
29. november

Navnedag

Sofie, Sonja
Koloman Gögh

Landslaget

Han deltok i flere internasjonale turneringer for Tsjekkoslovakia. Han ble europamester i fotball i 1976.
Langøy Kystkultursenter

Langøy Kystkultursenter er en stiftelse som driver et tradisjonsrikt handelssted på Langøy, vest av Sotra. Landhandelen var i drift fra 1878 til 1973, og forsynte de omkringliggende gårdene med nødvendige dagligvarer. Ved siden av landhandelen består senteret også bakeri og naust.
Bygningene er restaurerte, og en kafé er åpen søndager i sommerhalvåret. Senteret er åsted for ulike kulturarrangement, ofte i forbindelse med kystsogevekene. I tilknytning til senteret er det tilrettelagt en badeplass for barn.
Senteret er Fjell kommunes tusenårssted.
Håndball-VM 2007 for menn

President's Cup

I President's Cup, ble det spilt om plassene 13-24 blant lagene som ikke gikk videre fra gruppespillet. Landene som kommer på 3.-plass i gruppespillet, spiller om 13.- til 18.-plass, mens landene som kommer på 4.-plass spiller om 19.- til 24.-plass.
Livgardets dragoner

Livgardets dragoner er et svensk regiment som ble grunnlagt i 1975 etter en omorganisering av Livgardesskvadronen, samtidig som militærpolitiutdannelsen ble overført fra Livregementets husarer. I 1985 ble Livgardets dragoner slått sammen med Svea livgarde. I begynnelsen av 1994 ble Livgardets dragoner igjen en selvstendig avdeling og fikk ansvar for utdannelsen av blant annet militærpoliti- og militærpolitijegere. På grunn av Försvarsmaktens omstrukturering ble Livgardets dragoner lagt ned 30. juni 2000. Hoveddelen av personalet og oppgavene finnes nå i Dragonbataljonen i det nye Livgardet.
Haiti under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Where You Lead

«Where You Lead» er en amerikansk sang, skrevet i 1970 Carole King og Toni Stern.
Den forekom først på Kings bestselgende LP, Tapestry (Ode SP 77009), i januar 1971. Sangen var inspirert av Ruts bok, hvor det står: «Hvor du går, skal jeg følge».
Barbra Streisand spilte også inn sangen. Den ble utgitt på singlen Columbia 4-45414 (som nådde hitstatus) i 1971 og på hennes LP, Barbra Joan Streisand (Columbia KC 30792) i august samme år. I 1972 ble en liveinnspilling av sangen utgitt på singlen Columbia 4-45626 og på hennes LP, Live Concert at the Forum (Columbia KC&nbdsp;31760). Den ble igjen en mindre hit.
Carole King gjeninspilte «Where You Lead» til den populære TV-serien, Gilmore Girls, med sin datter Louise Goffin. Den ble brukt som seriens temasang.
På sin CD, Love Makes the World – Deluxe Edition fra 2005, gjeninnspilte King sangen med Louise Goffin. Her hadde den tittelen «Where You Lead I Will Follow». Sangen forekom på live-DC-platen, The Living Room Tour, samme år.
King fremførte sangen med James Taylor på mange av showene på deres felles Troubadour Reunion Tour i 2010.

Norsk versjon

Bjørg Engh har skrevet en norsk tekst. På norsk bærer den tittelen «Hvor du går».
Paul Frommelt

Familie

Paul er en yngre bror av Willi Frommelt og sønn av den tidligere langrennsløperen Christof Frommelt som deltok under Vinter-OL 1948.
Jon Harald Sande Lie

Jon Harald Sande Lie (f. 1977) er en norsk sosialantropolog og seniorforsker ved Norsk Utenrikspolitisk Institutt (NUPI).  
Lie har en doktorgrad i sosialantropologi fra Universitetet i Bergen (2011) og har vært tilknyttet NUPI som forsker siden 2007. Lies forskning ved NUPI omfatter spørsmål knyttet til internasjonal bistand, global styring og statsdannelse, med fokus på Øst-Afrika, spesielt Etiopia og Uganda, hvor han har gjort feltarbeid og studert partnerskapsforholdet mellom aktørene på NGO-nivå og aktørene involvert i Verdensbanken. 
Lie er medredaktør for tidsskriftet Forum for Development Studies (Taylor & Francis).
The Nordic Page

The Nordic Page er Norges eneste trykte engelskspråklige tidsskrift med nyheter og analyser fra og om Norge. Tidsskriftet trykkes én gang i måneden og kom ut for første gang i november 2008 som The North Post.
The Nordic Page fungerer som et åpent forum der ulike meninger om ulike emner deles. Innholdet settes sammen av frilansere med forskjellige bakgrunn. Temaer som dekkes i tidsskriftet viser også en mangfoldig natur i stedet for begrenset omfang. Den største målgruppen til tidsskriftet er den delen av befolkningen som ikke kan norsk, men allikevel er innholdet rettet mot hele befolkningen og mennesker i utlandet som kan lese engelsk og vil følge med på nyhetsbildet i Norge.
Toby & Helfner

Lydproduksjon

De første låtene, sto begge artistene for. De gikk inn i samarbeid med Hitnation i Oslo, som har sluppet det meste av musikken. I januar 2012 inngikk Toby & Helfner en samarbeidsavtale med Soultop Music i Trondheim. Selskapet har blant annet Chris Medina og Atomic Kittens på creditlisten sin, og drives av Trond Hillestad, Hugo Solis og Paul Getz.

Musikkvideoproduksjon

Samarbeidet med det Oslobaserte selskapet Photofilmatics har vært tett, og den siste videoen de samarbeidet på var «Don't Let Me Go», som hadde over 30 000 views på YouTube etter under fire uker. Musikkvideoen til låta «City That I Come From» er produsert av RecFilm og Trondheim Media, som er en egen avdeling hos Soultop Music. Regissøren for videoen er Lars Skaland. Med i videoen er blant andre vinner av Vi Menn's forsidejakt Monika Lund Lie.
Jenny Stene

Meritter

Til tross for sin unge alder har hun allerede rukket å opparbeide seg en svært respektabel merittliste:
Felbrigg

Historie

I Domesday Book for 1086 var landsbyen listet som en del av hundred North Erpingham og stavet Felebruge. Navnet er avledet fra det norrøne ordet brych i betydningen «plankebro».
Historikere mener at landsbyen opprinnelig lå samlet rundt sognekirken, på eiendommen til Felbrigg Hall, en jakobinsk herregård fra det 1600-tallet omkring halvannen kilometer fra stedet hvor landsbyen nå ligger. I sognekirken er det en del vakkert messingsverk fra 1300-tallet fra sir Simon de Felbrigge og hans hustru, den opprinnelige godsherren på stedet.
Sør-Koreas motorvei 45

Sør-Koreas motorvei 45 eller Jungbu Naeryuk motorvei (som betyr den sentrale innlandsmotorveien) (koreansk: 중부내륙고속도로) er en motorvei i Sør-Korea, som går nord-sør, mellom Yeoju øst for Seoul og Masan, helt i sør, og ligger som navnet antyder deler landet omtrent i to deler øst og vest for veien.
Veien ble konstruert i tre etapper, først Yeoju til Chungju deretter Sangju til Gimcheon og til slutt Hyeonpung til Masan. Delen mellom Chungju og Sangju ble ferdigstilt i 2004, og siste del som ble bygd var mellom Gimcheon og Hyeonpung. En sidevei er Sør-Koreas motorvei 451 mellom Hyeonpung til den nordre delen av Daegu.
Fartsgrensa på veien varierer fra 50 km/t til 100 km/t.
Vuggesang (Brahms)

Brahms' Vuggesang er det vanligste navnet på en av våre mest berømte vuggesanger, som synges i utallige varianter med ulike tekster, men med tilnærmet lik melodi. Originalen er laget av Johannes Brahms og heter Wiegenlied: Guten Abend, gute Nacht, Op. 49, No. 4 (utgitt i 1868). Første vers stammer fra en samling tyske folkedikt som kalles Des Knaben Wunderhorn, andre er vers er diktet av Georg Scherer.
Den siste broen

Handling

Helga Reinbeck, en ung tysk lege blir tatt til fange av partisaner. Tyfus bryter ut, hun går tilbake til tyskbesatt område for å skaffe serum og synker straks etterpå om mellom de jugoslaviske og tyske linjene.
Romferden

Romferden er en stop-motion kortfilm laget av Nick Park, lansert i 1989. Nick Park brukte to år på ti minutter og ble så kontaktet av Aardman Animations og lot arbeiderne der fullføre filmen hans mot at han skaffet seg arbeid der. Etter seks år med arbeid ble Aardman og Nick Park ferdige med filmen.
Filmen er hovedsakelig basert på Parks gamle skisser om en hund og en mann.
Sigarett

En sigarett er fint skåret tobakk rullet inn i et papir.  Den ene enden av sigaretten stikkes i munnen mens den andre tennes. Tobakken er i dag vanligvis mildere enn sigartobakk.

Etymologi

Ifølge Oxford English Dictionary (OED) er «sigarett» (engelsk cigarette) et diminutiv for sigar (engelsk cigar). Cigar kommer fra spansk cigarra. OED mener at cigarra ikke ser ut til å komme fra noe språk i Vest India. Cigarra er spansk for sikade og med støtte i «Barcia, Great Etymol. Spanish Dict.» og «Mahn» mener OED at cigarra kommer av at sigaren hadde form som en sikade av papir, sylindrisk med en konisk ende. Encyclopædia Britannica derimot mener at det spanske ordet for sigar, cigarro, er en tilpasning av maya-ordet for røyking, sik’ar.

Historie

Allerede aztekerne røkte tobakk stoppet inn i et hult siv eller hul stokk og innfødte i Mexico, Mellom-Amerika og deler av Sør-Amerika knuste tobakksblader og rullet det inn i mais- eller palmeblader. Et potteskår fra det 10-århundre AD viser en Maya som røker en rull tobakksblader knyttet sammen med snor. Det var imidlertid sigaren konkvistadorene tok med hjem til Spania som en luksus for de rike. 
Tidlig på 1500-tallet begynte tiggere i Sevilla å plukke opp sigarstumper som var kastet, rulle sigarrestene inn i papirbiter og improviserte på denne måten de første sigarettene for fattigfolk. Dette ble kjent som cigarrillos. På slutten av 1700-tallet ble cigarillos respektabelt og spredte seg til Italia og Portugal. Portugiserne brakte dem til Levanten og Russland. Under Napoleonskrigene ble franske og britiske tropper vant til dem og av franskmennene fikk de navnet sigaretter (cigarettes). Under Krimkrigen 40 år senere ble franskmenn og briter igjen kjent med tyrkiske sigaretter. Samtidig begynte sigarettene å bli populære i USA.  
I begynnelsen var alle sigaretter håndlaget enten av røykeren eller i fabrikker. I 1880 fikk James A. Bonsack patent på en maskin som la tobakken på en papirremse og automatisk ble formet, limte og lukket rullen som så ble skåret opp i sigaretter. Maskinen ble importert til England i 1883. I årene etter utviklet sigarettindustrien seg i flere europeiske land.  
Forbedringer i dyrking og behandling senket syreinnholdet i sigarettobakken og gjorde det lettere å inhalere. Dette bidro til en stor økning i sigarettrøyking i første halvdel av 1900-tallet. Under første verdenskrig ble fordommene mot at kvinner røkte brutt og røyking ble vanligere blant kvinner i Europa og USA. 
På 1950- og 60-tallet kom medisinsk forskning som viste at sigarettrøyking var forbundet med helseskader, særlig med risiko for lungekreft, emfysem og hjertesykdom. Noen nasjoner satte i verk tiltak for å begrense røyking av sigaretter. På 1980- og 90-tallet fortsatte antall røykere å øke til tross for økende bevissthet om helserisikoen. Økningen fant særlig sted i den tredje verden.
Daniel Sliper

Landslagsspill

Sliper har spilt aldersbestemt landslagsfotball for henholdsvis Sveriges U17-lag og Sveriges U19-lag.
Nevada-territoriet

Nevada-territoriet (engelsk: Nevada Territory) var tidligere et organisert, innlemmet territorium i USA som ble dannet 2. mars 1861, da området fraskilt fra Utah-territoriet, og eksisterte fram til området 31. oktober 1864 ble delstaten Nevada. Før Nevada-territoriet ble dannet het området Washoe. Nevada-territoriets hovedstad var Carson City. James W. Nye var guvernør i Nevada-territoriet i den tiden det eksisterte.
Pidora

Pidora er en 32-biter canadisk  linuxdistribusjon for datamaskinen Raspberry Pi og datamaskinarkitekturen ARM5 og ARM6.
Distribusjonen er basert på Fedora og benyttet skrivebordsmiljøet Xfce.
Den andre versjonen ble lansert i oktober 2012. Den kjørte på ARM5tel og var basert på Fedora 17. Den tredje versjonen ble lansert 8. mars 2013, kjørte på ARM5tel og var basert på Fedora 18. Den fjerde versjonen ble lansert 30. april 2014, kjørte på ARM6tel og var basert på Fedora 20.
Siste versjon er versjon 2014-RC3, som ble lansert 29. september 2014.
Kiyotaka Matsui

Japans herrelandslag

Kiyotaka Matsui spilte 15 landskamper for Japans herrelandslag.
Eber

Eber (hebraisk: עֵבֶר – ʿḖḇær; gresk: Ἔβερ – Éber) var ifølge Første Mosebok en av forfedrene til Abraham. Eber var sønnen til Sjelah og etterkommer av Sem. Han regnes antagelig som stamfar til hebreerne. Han ble far til Peleg og Joktan.
ARM Cortex-M

ARM Cortex-M er en gruppe med 32-biter ARM-mikroprosessorer som blir produsert og lisensiert av ARM Holdings. Prosessorkjernene er basert på bruk i mikrokontrollere, og består av Cortex-M0, M0+, M1, M3, M4, M7, M23, M33. Den første mikroprosessoren i denne familien ble lansert i 2004.
Johan Christian Schønheyder

Bakgrunn

Johan Christian Schønheyder var sønn av kirurg Johan Franciscus Gottlieb Schønheyder. Han fullførte latinskolen 14 år gammel i 1756.

Prest

Schønheyder fullførte prestestudiet 18 år gammel. I 1765 dro han til Leipzig og Göttingen, hvor han studerte musikk, matematikk og arabisk. I 1768 ble han kongens reiseprest, fra januar 1769 pastor i Christkirken i Rensborg før han ble slottsprest på Christiansborg samme år. 
I 1771 ble han sokneprest i Trinitatis kirke i København. Denne stillingen hadde han til 1782, da han ble stiftsprost og sokneprest til Vor Frue Kirke i København. I løpet av sin tid ved Vor Frue ble han i 1774 dr. theol. med avhandlingen Analecta ad theologiam propheticam.

Biskop

Som biskop i Nidaros fra 1788 var han på visitasreiser over hele Nord-Norge, i 1790 var han i Vadsø, og han var også i Kautokeino, som den første biskop på lang tid.
Schønheyder kalte Ole Andreas Lindeman til organist i Vår Frue kirke.
Det blir sagt at Schønheyder hadde perfeksjonert seg i elleve språk og talte fem i tillegg til latin. Samisk kan ikke ha vært et av disse, for han er kjent for å ha hatt et anstrengt forhold til samene. Fra sin bispestol i Nidaros arbeidet han for at opplæring for samene skulle foregå på norsk, samisk er «den værste Hindring for Kristendommens Fræmme i folket». I Dansk biografisk Lexikon heter det «Man kan næppe finde en Biskop, der mindre forstod sit Stifts Befolkning end denne ærlige, oprigtige og sandhedskjærlige Mand.»
Delingen av bispedømmeet ble utsatt til etter hans død.
Stuping under de britiske imperielekene 1950

Stuping under de britiske imperielekene 1950. Stuping var en av flere sporter i de fjerde britiske imperielekene som ble arrangert i Auckland i New Zealand 4. til 11. februar 1950. Det var fire øvelser, 3 meter sviktstup og 10 meter tårnstup for både kvinner og menn. England ble beste nasjon med to gullmedaljer foran Canada og Skottland med en hver.